section_heading: Povijest
paragraph_text: Posljednji studijski album Dire Straitsa izdan je u rujnu 1991. godine, i iako nije bio uspješan kao njihov prethodni album Brothers in Arms, uspio se prodati u preko osam milijuna primjeraka. U Europi se album prodao u šest milijuna primjeraka, a u SAD-u u samo milijun primjeraka. Recenzije albuma On Every Street nakon njegova izdavanja su bile miješane. Na albumu je svirao američki bubnjar Jeff Porcaro iz sastava Toto (jer je bubnjar Terry Williams napustio grupu prije dvije godine).